РЕГЛАМЕНТ (ЕО) № 459/2009 НА КОМИСИЯТА
от 29 май 2009 година
за изменение на Регламент (ЕО) № 1249/96 относно правилата за прилагане (мита за внос в сектора за зърнени култури) на Регламент (ЕИО) № 1766/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 143, буква б), във връзка с член 4 от него,
като има предвид, че:
(1)
Приложение IVа към Регламент (ЕО) № 1249/96 на Комисията (2) съдържа бланковите образци на сертификати за съответствие, одобрени от правителството на Съединените американски щати за износа на висококачествена обикновена пшеница и на висококачествена твърда пшеница в Европейската общност. Американските власти информираха службите на Комисията за едно изменение на своите национални образци. Следователно е целесъобразно въпросните бланкови образци да бъдат изменени.
(2)
Регламент (ЕО) № 1249/96 следва да бъде съответно изменен.
(3)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложение IVа към Регламент (ЕО) № 1249/96 се заменя с текста от приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 май 2009 година.